טקס הפתיחה של אולימפיאדת פריז 2024

טקס הפתיחה של אולימפיאדת פריז (2024) נערך ב-26 ביולי 2024 בערב בעיר פריז עצמה. המשלחות לא צעדו כמקובל בטקסי הפתיחה, אלא שטו על גבי ספינות לאורך נהר הסן, כאשר הקהל מרוכז סביב גני טרוקדרו. הטקס כלל תוכנית אמנותית שהציגה את תרבות המדינה והעיר המארחת, כאשר חלק גדול מהאומנים הופיעו על גבי רפסודות ששטו על הנהר. המשחקים נפתחו רשמית על ידי נשיא צרפת, עמנואל מקרון.

הטקס היה טקס הפתיחה הראשון בהיסטוריה של המשחקים האולימפיים שנערך מחוץ לאצטדיון אולימפי, והשני בכלל המשחקים אחרי אולימפיאדת הנוער בואנוס איירס (2018).

== הכנות ==
תכנון הטקס הסתיים עד סוף 2023, והחזרות אליו התקיימו במקומות שונים; חלקן בלי קהל, וחלקן עם קהל, כמעין "טיזר" לטקס עצמו. צילומי הניסוי הראשונים נערכו בספטמבר 2023 והאירוע צולם על ידי 130 מצלמות.<ref name=":0"></ref> האירוע שודר על 80 מסכי ענק שנפרסו לאורך תוואי נהר הסן.<ref name=":2"></ref> הטקס אורגן על ידי שחקן התיאטרון והבמאי תומאס ג'ולי.

במקור היו צפויים לנכוח למעלה מ-500,000 צופים<ref name=":0"></ref> לא משלמים, ועוד 100,000 צופים משלמים על הרציפים התחתונים של הנהר,<ref name=":4"></ref> ובסך הכול כ-600,000.<ref name=":1"></ref> עם זאת, אמלי אודה-קאסטרה, שרת הספורט והמשחקים האולימפיים והפראלימפיים הצרפתית, החליטה להגביל את מספר הצופים לכ-300,000, בשל שיקולי בטיחות.<ref name=":4" /> בסוף דצמבר 2023 הוחלט על הפחתה נוספת, שכן הטקס מתקיים באזור פתוח ולא באצטדיון, בניגוד להמלצת שירותי הביטחון.<ref name=":5"></ref> היציעים יפרסו מהספרייה הלאומית של צרפת עד למגדל אייפל.<ref name=":4" /> הכרטיסים החינמיים ניתנו למשפחות מקומיות במצב כלכלי ירוד, ולא לתיירים.<ref></ref><ref></ref>

הציבור צפה בטקס לאורך 6 קילומטרים של נהר הסן, באזור הרציפים התחתונים ומשני עברי הנהר.<ref name=":0"></ref><ref name=":2"></ref> בין 6,000 ל-8,000 איש נמצאים בצוות הארגון. בטקס עצמו הופיעו כ-2,000 רקדנים.<ref name=":0" /> הצוות המעורב בהופעות כולל כ-45,000 אנשים.<ref name=":5"></ref> נתון זה לא כולל את 2,000 אנשי האבטחה הנדרשים לפקח על אוהלי הכניסה של הצופים המשלמים ואת אנשי אכיפת החוק הממוקמים על הרציפים לאורך הסן.<ref name=":5" />

מכירת הכרטיסים החלה במאי 2023. המחירים נעו בין 90 אירו ל-2,700 אירו,<ref name=":6"></ref> ובכך הם היו לכרטיסים היקרים ביותר באולימפיאדה.<ref></ref>

כ-160 סירות ודוברות היו בשימוש בטקס, ונשאו משלחות ספורטאים, צוותי טלוויזיה ואת צוותי החירום.<ref></ref><ref name=":3"></ref>

=== אמצעי בטיחות ===
באוקטובר 2023, בעקבות חששות ביטחוניים שנגרמו ממלחמת אוקראינה–רוסיה וממלחמת חרבות ברזל, הצהירו ממשלת צרפת והוועדה המארגנת למשחקים האולימפיים והפראלימפיים בפריז 2024 כי אין תוכניות להעביר את טקס הפתיחה למקום בטוח יותר וכי "תוכנית א' לוקחת בחשבון את כל האיומים". מספר גורמים בממשלת צרפת ובוועדה המארגנת, וביניהם הנשיא מקרון, אמרו שמספר תרחישי חירום נלקחו בחשבון ושיש תוכניות גיבוי לטקס, ושהוא אפילו יכול להתקיים במקום אחר – אם יהיה צורך בכך.<ref name=":4"></ref><ref name=":1"></ref>

באפריל 2024 הוכרז כי לכל הבניינים הסמוכים לנהר הסן תינתן הגנה מוגברת מפני טרור.<ref name="anti-terorrism"></ref> מספר נקודות לאורך הנהר, כולל תחנות מטרו, מוזיאון הלובר ועוד, נסגרו במהלך הטקס.<ref name="anti-terorrism" />

החל מ-8 ביולי 2024, 18 ימים לפני טקס הפתיחה, החלו להיסגר גשרים באזור הטקס, ולבסוף נכנס לתוקף אזור אבטחה מוגבר החל מ-18 ביולי, 8 ימים לפני הטקס.<ref name="CNN"></ref><ref name="perimeter"></ref> באזור האבטחה המוגבר נאסרה כניסה של כלי רכב ממונעים, והגישה הותרה רק להולכי רגל שלהם אישור.<ref name="perimeter" />

== מצעד המשלחות והלפיד האולימפי ==
במצעד המשלחות שטו ב-85 סירות כ-6,800 ספורטאים המשתתפים מ-205 ועדים אולימפיים לאומיים.<ref></ref> ג'רלד דרמנין, שר הפנים הצרפתי, העריך כי יידרשו 25,000 אנשי אבטחה וכ-35,000 שוטרים במהלך המצעד והטקס.<ref name=":6"></ref><ref name="FR24"></ref>

מסירת הלפיד האולימפי מאורגנת על ידי נשיא הוועדה המארגנת בצרפת, טוני אסטנגואט. הלפיד היה אמור לצאת מיוון בסירה למרסיי, לעבור דרך מון-סן-מישל וארמון ורסאי ולהגיע לבסוף לטקס ולהדליק את הלהבה האולימפית.<ref name=":3"></ref> הלפיד הודלק באולימפיה, יוון ב-16 באפריל 2024,<ref></ref> ונסע דרך יוון במשך 10 הימים הבאים לפני שנמסר לוועדה המארגנת ב-26 באפריל באצטדיון פאנאתינאיקו באתונה. הוא עזב את העיר פיראוס על סיפון ספינה והגיע למרסיי ב-8 במאי 2024 בליווי של 1,000 סירות.<ref></ref><ref></ref>

האש האולימפית הודלקה על ידי האתלטית מארי-ז'וזה פרק והג'ודוקא טדי רינר בגני טווילרי על גבי מתקן אש טבעתי גדול שנישא על ידי כדור פורח שעלה ועף באוויר.

== החלק האמנותי ==

הטקס כלל מיצגים וריקודים לגדות נהר הסן לצד סרטוני מעבר שנועדו להקרנה בטלוויזיה ובמסכים. סיפור המסגרת בסרטונים היה העברת הלפיד האולימפי לזינדין זידאן על ידי דמות מסתורית במסכה.
הטקס חולק למספר פרקים, בהם: חירות, שוויון, אחווה, אחוות נשים (פמיניזם), ספורטיביות, חגיגיות ועוד.

אחד המיצגים, בו נעשתה פרודיה של מלכות דראג על הסעודה האחרונה, עורר זעם בקרב הנוצרים. הקטע ירד מהרשתות החברתיות וגרר התנצלות של מארגני האולימפיאדה.

בין האמנים שהופיעו בטקס: ליידי גאגא, Gojira (להקת מטאל צרפתית), סנופ דוג. אחרי הדלקת הלפיד האולימפי, הסתיים הטקס בהופעה של סלין דיון על מגדל אייפל.

== אורחי כבוד ==
=== צרפת ===
* 
** נשיא צרפת עמנואל מקרון
** הגברת הראשונה בריז'יט מקרון
** ראש הממשלה גבריאל אטאל
** נשיא הוועדה המארגנת טוני אסטנגואט
** ראש עיריית פריז אן אידלגו

=== הוועד האולימפי הבין-לאומי ===
* 
** תומאס באך, נשיא הוועד האולימפי הבין-לאומי
** ג'אני אינפנטינו, נשיא פיפ"א

=== בין-לאומי ===
הוועדה המארגנת צפתה שכ-120 מנהיגים ישתתפו בטקס הפתיחה, וכ-160 שרים.<ref></ref> בדיווח אחר, ממשלת צרפת אמרה כי לפחות 100 ראשי מדינות וממשלות נענו להזמנה למשחקים, אך לא חשפו פרטים נוספים. <ref></ref>

==קישורים חיצוניים==

== הערות שוליים ==

קטגוריה:אולימפיאדת פריז (2024)
קטגוריה:טקסים